CELEX: C2007/235/40
Language: fi
Date: 2007-10-06 00:00:00
Title: Asia T-300/07: Kanne 31.7.2007 — Evropaïki Dynamiki v. Euroopan yhteisöjen komissio

6.10.2007   
            
            
               FI
            
            
               Euroopan unionin virallinen lehti
            
            
               C 235/22
            
         Kanne 31.7.2007 — Evropaïki Dynamiki v. Euroopan yhteisöjen komissio
   (Asia T-300/07)
   (2007/C 235/40)
   Oikeudenkäyntikieli: englanti
   Asianosaiset
   
      Kantaja: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateena, Kreikka) (edustaja: asianajaja N. Korogiannakis)
   
      Vastaaja: Euroopan yhteisöjen komissio
   Vaatimukset
   
               —
            
            
               Komission tietotekniikan pääosaston tekemä päätös, jolla hylättiin kantajan tekemä tarjous Sinun Eurooppasi -portaalin hallinta ja ylläpito -nimistä hanketta koskevassa avoimessa tarjouskilpailussa ENTR/05/078 — SINUN EUROOPPASI erä 1 (toimitustyö ja käännökset) (EUVL 2006/S 143-153057), josta ilmoitettiin kantajalle 21.5.2007 päivätyllä kirjeellä (erää 1 koskeva päätös) ja jolla tarjouskilpailu ratkaistiin toisen tarjouksentekijän hyväksi, on kumottava.
            
         
               —
            
            
               Komission tietotekniikan pääosaston tekemä päätös, jolla hylättiin kantajan tekemä tarjous Sinun Eurooppasi -portaalin hallinta ja ylläpito -nimistä hanketta koskevassa avoimessa tarjouskilpailussa ENTR/05/078 — SINUN EUROOPPASI erä 2 (infrastruktuurin hallinta) (EUVL 2006/S 143-153057), josta ilmoitettiin kantajalle 13.7.2007 päivätyllä kirjeellä (erää 2 koskeva päätös) ja jolla tarjouskilpailu ratkaistiin toisen tarjouksentekijän hyväksi, on kumottava.
            
         
               —
            
            
               Komission tietotekniikan pääosasto on velvoitettava korvaamaan kantajalle kyseisen tarjouskilpailun johdosta aiheutuneena vahinkona erän 1 osalta 1 125 000 euroa ja erän 2 osalta 825 000 euroa.
            
         
               —
            
            
               Komission tietotekniikan pääosasto on velvoitettava korvaamaan kantajalle tämän kanteen nostamisesta aiheutuneet oikeudenkäynti- ja muut kulut myös siinä tapauksessa, että nyt esillä oleva kanne hylätään.
            
         Oikeudelliset perusteet ja pääasialliset perustelut
   Vaatimustensa tueksi kantaja väittää, että Sinun Eurooppasi -portaalin hallinta ja ylläpito -nimistä hanketta koskevan tarjouskilpailun ENTR/05/078 — SINUN EUROOPPASI erä 1 (toimitustyö ja käännökset) ja ENTR/05/078 — SINUN EUROOPPASI erä 2 (infrastruktuurin hallinta) yhteydessä hankintaviranomainen eli Euroopan yhteisöjen komission tietotekniikan pääosasto on laiminlyönyt noudattaa varainhoitoasetuksesta (1), sen soveltamissäännöistä ja direktiivistä 2004/18/EY (2) ilmeneviä velvollisuuksiaan sekä loukannut avoimuuden ja yhdenvertaisen kohtelun periaatteita.
   Lisäksi kantaja väittää, että hankintaviranomainen on tehnyt useita ilmeisiä arviointivirheitä, jotka johtivat sen tekemän tarjouksen hylkäämiseen. Edelleen hankintaviranomaisen väitetään laiminlyöneen sille kuuluvan velvollisuuden perustella päätöksensä ja erityisesti ilmoittaa kantajalle tarjouskilpailun voittanutta tarjouksentekijää puoltaneet seikat.
   Kantaja vaatii näin ollen, että Euroopan komission päätös hylätä sen tarjous ja ratkaista tarjouskilpailu toisen tarjouksentekijän hyväksi hylätään ja että vastaaja velvoitetaan korvaamaan kaikki asiaan liittyvät oikeudenkäyntikulut myös siinä tapauksessa, että kanne hylätään. Vaihtoehtoisesti, mikäli sopimus on jo pantu täytäntöön yhteisöjen tuomioistuimen antaessa ratkaisunsa tai päätöstä ei ole enää mahdollista kumota, kantaja vaatii EY 235 ja EY 288 artiklan nojalla vahingonkorvauksena erän 1 osalta 1 125 000 euroa ja erän 2 osalta 825 000 euroa.
   
      (1)  Euroopan yhteisöjen yleiseen talousarvioon sovellettavasta varainhoitoasetuksesta 25.6.2002 annettu neuvoston asetus (EY, Euratom) N:o 1605/2002 (EYVL L 248, s. 1).
   
      (2)  Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annettu Euroopan parlamentin ja neuvoston direktiivi 2004/18/EY (EUVL L 134, s. 114).